title: 2012/559/ES: Eiropas Parlamenta Lēmums ( 2012. gada 10. maijs ) par Eiropas Savienības 2010. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par Eiropas Savienības 2010. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs

text:
               17.10.2012

               LV

               Eiropas Savienības Oficiālais Vēstnesis

               L 286/120

         EIROPAS PARLAMENTA LĒMUMS
   (2012. gada 10. maijs)
   par Eiropas Savienības 2010. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs
   (2012/559/ES)
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0264/2011) (2),

               —

               ņemot vērā Eiropas Datu aizsardzības uzraudzītāja (EDAU) gada ziņojumu par 2010. gadā veiktajām iekšējām revīzijām, ko šī iestāde iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0093/2012),

               1.

               sniedz Eiropas datu aizsardzības uzraudzītājam apstiprinājumu par EDAU 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 326, 10.11.2011., 1. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par Eiropas Savienības 2010. finanšu gada vispārējā budžeta izpildes apstiprināšanu, IX iedaļa – Eiropas Datu aizsardzības uzraudzītājs
      EIROPAS PARLAMENTS,

                  —

                  ņemot vērā Eiropas Savienības 2010. finanšu gada vispārējo budžetu (1),

                  —

                  ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0264/2011) (2),

                  —

                  ņemot vērā Eiropas Datu aizsardzības uzraudzītāja (EDAU) gada ziņojumu par 2010. gadā veiktajām iekšējām revīzijām, ko šī iestāde iesniegusi budžeta izpildes apstiprinātājiestādei,

                  —

                  ņemot vērā Revīzijas palātas gada pārskatu par budžeta izpildi 2010. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2010. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0093/2012),

                  1.

                  norāda, ka Revīzijas palāta 2010. gada pārskatā konstatēja: “Lai gan Eiropas Datu aizsardzības uzraudzītāja veicamās funkcijas var attaisnot iekšēja konkursa rīkošanu [2009. gadā tika rīkots konkurss tieslietu, tehnoloģiju, personāla vadības un administratīvā atbalsta jomā], tomēr šāda politika nedrīkst kļūt par normu. Labākā prakse ir izmantot Eiropas Personāla atlases biroja (EPSO) pakalpojumus, kurš regulāri organizē atklātus konkursus.” (7.32. punkts);

                  2.

                  pauž gandarījumu par to, ka 2009./2010. gadā EDAU ciešā sadarbībā ar EPSO rīkoja atklātu konkursu datu aizsardzības jomā, lai pieņemtu darbā īpaši kvalificētus speciālistus;

                  3.

                  pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2010. gada 31. decembrī slēgtajā finanšu gadā izdarītajos maksājumos saistībā ar iestāžu un pārējo struktūru administratīvajiem un citiem izdevumiem būtisku kļūdu nav; sadaļā “Administratīvie izdevumi” iespējamākais kļūdu īpatsvars parasti ir 0,4 % (7.9., 7.10. un 7.32. punkts);

                  4.

                  atgādina, ka saistībā ar 2009. finanšu gadu Revīzijas palāta pieprasīja, lai EDAU aicinātu savus darbiniekus regulāri iesniegt dokumentus, kas apliecina viņu personīgo situāciju; norāda, ka 2010. un 2011. gadā EDAU ir izlabojis kļūdas, uz kurām tika norādīts 2009. gada ticamības deklarācijā, un ir ieviesis instrumentus, kas ļauj labāk pārvaldīt piemaksas; Revīzijas palāta 2011. gada pārskatā pārbaudīs sasniegto;

                  5.

                  konstatē, ka 2010. gadā EDAU rīcībā bija saistību apropriācijas EUR 7 104 351 apmērā (2009. gadā – EUR 7 000 000) un ka šo apropriāciju izlietojuma līmenis bija 82,73 % (2009. gadā – 81,44 %); uzsver, ka EDAU budžets ir izmantots galvenokārt administratīvām vajadzībām – 65 % līdzekļu atvēlēti ar šo iestādi saistītām personām (1. sadaļa), 35 % – ēkām, mēbelēm, aprīkojumam un dažādām darbības izmaksām (2. sadaļa);

                  6.

                  aicina EDAU gada budžetu sagatavot atbilstoši savām vajadzībām (ņemot vērā, ka 1. sadaļas apropriācijas 2010. gadā tika izlietotas tikai 75 % apmērā) un uzlabot budžeta izpildi (7.35. punkts);

                  7.

                  ar gandarījumu norāda, ka ziņojumos par 2009. finanšu gadu iekļautie Revīzijas palātas un Komisijas ieteikumi ir ņemti vērā, proti:

                              —

                              finanšu aprites sistēmā ir iekļauta jauna iekšēja finanšu verifikācijas sistēma,

                              —

                              ir iecelts konsultants grāmatvedības jautājumos,

                              —

                              ir izveidots centralizēts izņēmumu reģistrs,

                              —

                              apstiprināšanas stadijā atrodas a posteriori verifikācijas sistēma;

                  8.

                  pieņem zināšanai 2010. gadā veiktās vērienīgās izmaiņas personāla organizācijā un prasa iesniegt informāciju par jaunās struktūrshēmas ieviešanas rezultātiem; šajā sakarībā vēlētos, lai EDAU savā gada darbības pārskatā iekļauj arī saistībā ar Parlamenta ieteikumiem veiktos pasākumus;

                  9.

                  norāda, ka sasniegums ir drošas elektroniskas lietu pārvaldības sistēmas izveide; vēlas, lai nākamajā gada darbības pārskatā tiktu sniegta informācija par turpmāko virzību;

                  10.

                  norāda, ka EDAU izveidos un 2012. gada pārvaldības plānā iekļaus sistēmu, ar kuru noteikt galvenos darbības rādītājus, kā arī izveidos rezultātu pārskatu, tādējādi nodrošinot iespēju izvērtēt tā paveikto darbu ar salīdzinošas novērtēšanas sistēmas palīdzību; uzsver, ka šo plānu novērtēs kā daļu no 2012. gada darbības pārskata;

                  11.

                  norāda, ka darbības pārskatā par 2011. gadu būtu jāietver nodaļa par to, kā ir izpildīti norādījumi, kas iekļauti Parlamenta rezolūcijā par budžeta izpildes apstiprināšanu;

                  12.

                  pauž vēlmi, lai darbības pārskatā par 2011. gadu būtu ietverta arī izsmeļoša tabula, kurā apkopoti dati par visiem EDAU rīcībā esošajiem cilvēkresursiem, sadalot tos pēc amata kategorijas, pakāpes, dzimuma, dalības profesionālajā apmācībā un valstspiederības.

         (1)  OV L 64, 12.3.2010.

         (2)  OV C 332, 14.11.2011., 1. lpp.

         (3)  OV C 326, 10.11.2011., 1. lpp.

         (4)  OV C 332, 14.11.2011., 134. lpp.

         (5)  OV L 248, 16.9.2002., 1. lpp.